**\_\_\_\_\_\_\_\_\_\_\_\_\_\_\_ж. №\_\_\_\_\_\_\_\_\_\_\_\_\_шарттың**

**№5 қосымшасы**

**Орындаушының Шарттың жекелеген талаптарын және (немесе) өнеркәсіптік және өрт қауіпсіздігі, еңбекті және қоршаған ортаны қорғау бөлігіндегі талаптарды бұзғаны үшін салынатын айыппұлдардың мөлшері.**

|  |  |  |  |  |
| --- | --- | --- | --- | --- |
| **Түрлердің санаттары бойынша әрбір бұзушылық жағдайы үшін айыппұл сомасы, АЕК-пен** | | | | |
| «Алкоголь-Есірткілер» санаты бойынша айыппұлдар | «Қару, жарылғыш заттар және жарылғыш құрылғылар» санаттары бойынша айыппұлдар | «Тапсырыс беруші белгілеген тұру/болу тәртібін бұзу» санаты бойынша айыппұл | «Экологиялық заңнаманы бұзу» санаты бойынша айыппұл | «Еңбек қауіпсіздігі және еңбекті қорғау, өнеркәсіптік және өрт қауіпсіздігі талаптарын сақтамау/басқа да бұзушылықтар» санаты бойынша айыппұл |
| **50 АЕК** | **100 АЕК** | **20 АЕК** | **20 АЕК** | **20 АЕК** |

Осы Қосымша бойынша бұзушылық түрлерінің санаттарына анықтамалар:

1. **«Алкоголь-Есірткілер»:**

Бұзушылықтардың осы санатына: барлық уақыт ішінде (жұмыс уақыты да, тынығу уақыты да) Тапсырыс берушінің аумағына кез келген алкогольдік ішімдіктерді, есірткі және уытқұмарлық құралдарды, психотроптық заттарды, сол тектестерді, прекурсорларды және заңда белгіленген жағдайларда қолдануға тыйым салынған өзге де заттарды кіргізу және Тапсырыс берушінің объектілерінде болу кезеңі ішінде масаң күйде болу, сақтау, дайындау, тарату, тұтыну, болу, сондай-ақ Тапсырыс берушінің талап етуі бойынша медициналық куәландырудан өтуден бас тарту жатады.

1. **«Қару, жарылғыш заттар және жарылғыш құрылғылар»:**

Бұзушылықтардың осы санатына: Тапсырыс берушінің объектілері аумағына қаруды, оқ-дәрілерді, жарылғыш заттарды немесе жарылғыш құрылғыларды әкелу, сақтау, беру, өткізу, тасымалдау немесе алып жүру жатады.

1. **«Тапсырыс беруші белгілеген тұру/болу тәртібін бұзу»:**

Бұзушылықтардың осы санатына:

- түнгі уақытта тыныштықты бұзу, сондай-ақ жатақханаларда, тұрмыстық, санитариялық және шаруашылық ғимараттарда, құрылыстарда тұру/болу қағидаларын және т. б. бұзу;

- Тапсырыс берушінің аумағында тәртіпсіздіктерді, ереуілдерді және өзге де санкцияланбаған наразылық акцияларын ұйымдастыру және/немесе оларға қатысу;

- Тапсырыс берушінің өткізу режимі бойынша талаптарын бұзу (оның ішінде мердігер персоналының жеке заттарын тексеруге байланысты);

- қоғамдық тәртіпті және Тапсырыс беруші белгілеген жұмыс режимін бұзудың және Тапсырыс берушінің аумағында болудың өзге де түрлері.

**4.** **«Экологиялық заңнаманы бұзу»:**

Бұзушылықтардың осы санатына: Мердігердің шарт бойынша міндеттемелерді немесе Тапсырыс берушінің аумағында экологиялық заңнаманы бұзуға әкеп соққан осындай міндеттемелерді орындауға байланысты өзге де әрекеттерді орындамауы немесе тиісінше орындамауы жатады.

**5. «Еңбек қауіпсіздігі және еңбекті қорғау, өнеркәсіптік және өрт қауіпсіздігі талаптарын сақтамау/басқа да бұзушылықтар»:**

Бұзушылықтардың осы санатына мыналар жатады:

- Тапсырыс берушінің аумағында жұмыстарды орындау/қызметтерді көрсету кезінде ҚР заңнамасында белгіленген талаптарға сәйкес еңбек қауіпсіздігі және еңбекті қорғау, өнеркәсіптік және өрт қауіпсіздігі қағидаларын бұзу;

- Шарт бойынша жұмыстарды орындау/қызметтерді көрсету барысында болған оқиғалар және оның туындау қаупінің туындауы туралы хабарламау;

- Тапсырыс берушіге оқиға немесе қауіптің туындауы туралы ақпарат бермеу.